**ZVEREJNENIE ÚDAJOV K PRIJÍMACIEMU KONANIU**

do praktickej školy pre školský rok 2020/2021

**V školskom roku 2020/ 2021 otvoríme 1.  ročník denného štúdia**

***6492 2 00 praktická škola ( trojročné denné štúdium )***

Riaditeľstvo Spojenej školy internátnej, Z. Nejedlého 41, Levice – organizačná zložka Praktická škola oznamuje uchádzačom a ich zákonným zástupcom, že prijímacie konanie na štúdium v školskom roku 2020/2021 bude

**bez prijímacích skúšok.**

Uchádzač bude prijatý na základe splnenia týchto kritérií:

* mentálne postihnutie alebo mentálne postihnutie v kombinácii s iným zdravotným postihnutím, ktorý ukončil základnú školu alebo povinnú školskú dochádzku a jeho stupeň postihnutia mu neumožňuje zvládnuť prípravu v odbornom učilišti ( absolvent špeciálnej základnej školy, žiak integrovaný v základnej škole )
* zvládnutie plnenia obsahu vzdelávacieho programu praktickej školy zameraný na prípravu na život v rodine, na sebaobsluhu, na rôzne jednoduché praktické práce, vrátane prác v domácnosti, zacvičenie na vykonávanie jednoduchých pracovných činností spravidla pod dohľadom
* fyzická osoba s mentálnym postihnutím alebo dospelý občan s mentálnym postihnutím v kombinácii s iným postihnutím, ktorý dovŕšil vek 18 rokov a nebol vzdelávaný v odbornom učilišti alebo praktickej škole
* zaslanie vyplnenej prihlášky spolu s vyjadrením všeobecného lekára o schopnosti študovať zvolený odbor výchovy a vzdelávania a so psychologickým vyšetrením
* kritérium pre prijatie do **voliteľného predmetu Pestovateľské práce** predstavuje schopnosť uchádzača získavať manuálne zručnosti pri jednoduchých záhradníckych prácach s využitím záhradníckeho náradia.
* kritérium pre prijatie do **voliteľného predmetu Pomocné práce v kuchyni** predstavuje schopnosť uchádzača získavať jednoduché praktické zručnosti v príprave jednoduchých jedál teplej a studenej kuchyne.

Zoznam prijatých uchádzačov spolu s termínom zápisu bude aktuálne zverejnený na internetovej stránke školy.

Mgr. Ján Regász, riaditeľ školy